19. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ Αριθ. 8511/493 της 17/27 Ιαν. 1972  (ΦΕΚ Β΄ 78) Περί εφαρμογής διοικητικής αποκεντρώσεως εις την ενταλματοποίησιν των δαπανών δημοσίων επενδύσεων. Έχοντες υπ’ όψιν: α)Τας διατάξεις του Νόμ. 2212/22.9.52 (ΦΕΚ 266/ Α/25.9.52) και των Ν.Δ. 2957/10.8.54 (ΦΕΚ 486/Α/ 18.8.54), 4355/20.8.64 (ΦΕΚ 146/Α/28.8. 64) και 957/24.8.1971 (ΦΕΚ 166/Α/25.8.71). β)Τας υπ’ αριθ. 25812/19.6.52, 21356/12.3.53 (ΦΕΚ 75/Β/26.3.1953), 32965/23.5.53 (ΦΕΚ 128/ Β/8.6.53), 39410/30.6.53 (ΦΕΚ 167/Β/31.7.53) και 46450/ΛΟ 975/21.12.60 (ΦΕΚ 3/Β/4.1.61) προγενεστέρας αποφάσεις ημών «περί τρόπου ενεργείας πληρωμών δημοσίων επενδύσεων κλπ.». γ)Τας διατάξεις περί διοικητικής αποκεντρώσεως και την ανάγκην του εν τω πλαισίω αυτής καθορισμού των εφεξής αρμοδίων οργάνων δια τον έλεγχον, εκκαθάρισιν και την δι’ ενταλματοποιήσεως εμφάνισιν των δαπανών του προγράμματος δημοσίων επενδύσεων εις τον δημόσιον προϋπολογισμόν. δ)Σχετικήν εισήγησιν των καθ’ ημάς αρμοδίων υπηρεσιών, αποφασίζομεν: Όπως από του οικον. έτους 1972 η ενταλματοποίησις των δαπανών των πραγματοποιουμένων πληρωμών εις βάρος των παρά τη Τραπέζη της Ελλάδος τριτοβαθμίων λογ/σμών των έργων δημοσίων επενδύσεων ενεργήται: α)Παρά των Υπηρεσιών Εντελλομένων Εξόδων των εδρευουσών παρ’ εκάστω Υπουργείω, και β)των Τμημάτων Δημοσίου Λογιστικού παρ’ εκάστη Νομαρχία, των μεν πρώτων αρμοδίων δια τας δαπάνας δημοσίων επενδύσεων τας πραγματοποιουμένας εκ των παρά τω ενταύθα κεντρικώ καταστήματι της Τραπέζης της Ελλάδος λογ/σμών δημοσίων επενδύσεων, των δε δευτέρων δια τας δαπάνας τας πραγματοποιουμένας εκ λογαριασμών δημοσίων επενδύσεων τηρουμένων εις υποκαταστήματα και πρακτορεία της Τραπέζης της Ελλάδος της περιφερείας των. 1.Κατόπιν τούτου από 1ης Ιαν. 1972 τα δικαιολογητικά των εις βάρος των πιστώσεων του προϋπολογισμού δημοσίων επενδύσεων πραγματοποιουμένων δαπανών θα υποβάλλωνται εις τας παρά τοις οικείοις Υπουργείοις Υ.Ε.Ε., εφ’ όσον αύται εκπληρώθησαν εκ των παρά τω ενταύθα κεντρικώ καταστήματι της Τραπέζης της Ελλάδος, τηρουμένων λογαριασμών δημοσίων επενδύσεων, ή εις τα παρά ταις οικείαις Νομαρχίαις Τμήματα Δημοσίου Λογιστικού, εφ’ όσον αύται εκπληρώθησαν εκ λογαριασμών δημοσίων επενδύσεων τηρουμένων εις υποκαταστήματα ή πρακτορεία της Τραπέζης της Ελλάδος της περιφερείας αυτών. Τα Τμήμα Δημοσίου Λογιστικού θα προέρχωνται, ως και αι Υ.Ε.Ε. εις τον άμεσον έλεγχον των υποβαλλομένων αυτοίς δικαιολογητικών και επί τη βάσει αυτών και των κατά τας διατάξεις του Νόμ. 2212/52, ως ούτος ετροποποιήθη μεταγενεστέρως εκδιδομένων Συλλογικών Αποφάσεων ως και των εν προοιμίω της παρούσης υπό στοιχ. β΄ μνημονευομένων τοιούτων, θα προβαίνωσιν αμελλητί εις την εκκαθάρισιν των γενομένων δαπανών και έκδοσιν των οικείων χρηματικών ενταλμάτων (τακτικών ή προπληρωμής) εις βάρος των ειδικών πιστώσεων του προϋπολογισμού Δημοσίων Επενδύσεων επί του παρά τω Γενικώ Λογιστηρίω του Κράτους Υπολόγου Συμψηφισμών και επ’ ονόματι της Τραπέζης της Ελλάδος ή δημοσίων υπολόγων διαχειριστών των έργων ή επιχορηγουμένων Νομικών Προσώπων ή Οργανισμών. Τα κατά τ’ ανωτέρω εκδιδόμενα χρηματικά εντάλματα, μετά την υπό του Προέδρου ή Επιτρόπου του Ελεγκτικού Συνεδρίου θεώρησίν των, θ’ αποστέλλωνται εις το Γ.Λ.Κ. (Δ/νσιν ΙΙΙ) κατά μήνα, ως εν τη υπ’ αριθ. 228178/4148/28.9.68 εγκυκλίω αυτού ορίζεται, ίνα εν συνεχεία ενεργήται η υπό του Υπολόγου Συμψηφισμών συμψηφιστική εξόφλησις αυτών προς λογιστικήν τακτοποίησιν των πληρωμών των εμφανισθεισών υπό λογαριασμούς εκτός προϋπολογισμού και την εμφάνισιν αυτών εις τον Κρατικόν Προϋπολογισμόν. 2.Η εις τους Δευτερεύοντας Διατάκτας μεταβίβασις των αναγκαιουσών αυτοίς εκάστοτε πιστώσεων θα ενεργήται δι’ επιτροπικών ενταλμάτων εκδιδομένων υπό των Υπηρεσιών Εντελλομένων Εξόδων των οικείων Υπουργών κατόπιν εντολής των Κυρίων Διατακτών. 3.Εξαιρετικώς αι κάτωθι αναφερόμεναι δαπάναι δημοσίων επενδύσεων θα ενταλματοποιώνται μόνον υπό των παρά τοις Υπουργείοις Υπηρεσιών Εντελλομένων Εξόδων: α)Αι δαπάναι εξωτερικού του Προγράμματος δημοσίων επενδύσεων, δεδομένου ότι αύται πραγματοποιούνται εξ ενός γενικού λογαριασμού τηρουμένου παρά τω κεντρικώ καταστήματι της Τραπέζης της Ελλάδος. β)Αι δαπάναι μεγάλων έργων ή προγραμμάτων δημοσίων επενδύσεων, αι πραγματοποιούμεναι εκ πολλαπλών λογαριασμών εις διάφορα καταστήματα της Τραπέζης και απαιτούται οπωσδήποτε ενότητα του ελέγχου, εφ’ όσον προηγηθή ειδική εγκριτική απόφασις ημών τη προτάσει του αρμοδίου Υπουργείου. γ)Αι αφορώσαι εις την εκτέλεσιν των έργων των περιλαμβανομένων εις την Συλλογικήν Απόφασιν (Σ.Α.Σ.) τομέως Συγκοινωνιών (οδοί-γέφυραι) αρμοδιότητος Υπουργείου Δημοσίων Έργων, αίτινες τελικώς εμφανίζονται ως δαπάναι του Ταμείου Εθνικής Οδοποιΐας. Δια της υπ’ αριθ. 89228/8775 της 6/24 Ιουν. 1972 (Β΄ 455) αποφ. Υπ. Κυβερν. Πολιτικής και Οικον. προσετέθη εν συνεχεία της ενδείξεως ΣΑΣ και η τοιαύτη ΣΑΜ, προσετέθησαν τουτέστι και αι μελέται τομέως Συγκοινωνιών. (Αντί της σελ. 126,761) Σελ. 126,761(α) Τεύχος 459-Σελ. 1 Δημόσιες Επενδύσεις 25.Β.δ.19 Τα εν λόγω έργα θα προσδιορίζωνται δια των προς την Τράπεζαν της Ελλάδος εντολών χρηματοδοτήσεως του Υπουργείου Δημοσίων Έργων, και δ)αι αφορώσαι εις τα εκτελούμενα έργα μέσω των λογαριασμών Αστών Προσφύγων και Λαϊκής Στέγης αρμοδιότητος Υπουργείου Κοινωνικών Υπηρεσιών. Τα εν λόγω έργα θα προσδιορίζωνται, ωσαύτως, ως εν τη αμέσως προηγουμένη παραγράφω υπό του Υπουργείου Κοινωνικών Υπηρεσιών. 4.Άπασαι αι επί τη βάσει της ισχυούσης διαδικασίας αναγγελίαι τόσον των Υπουργείων-φορέων του προγράμματος δημοσίων επενδύσεων όσον και της Τραπέζης της Ελλάδος εξακολουθούν ισχύουσαι, αντικαθισταμένης παρ’ αμφοτέρων της κοινοποιήσεως προς την Υπηρεσίαν Εντελλομένων Εξόδων δια της τοιαύτης προς το Τμήμα Δημοσίου Λογιστικού, οσάκις το τελευταίον τούτο τυγχάνει, κατά τας διατάξεις της παρούσης, μόνον αρμόδιον. 5.Η διαδικασία χρηματοδοτήσεως και πραγματοποιήσεως πληρωμών του προγράμματος δημοσίων επενδύσεων ουδεμίαν υφίσταται μεταβολήν δια των διατάξεων της παρούσης. Η παρούσα κοινοποιηθήτω προσηκόντως προς εκτέλεσιν μερίμνη μεν των Υπουργείων εις απάσας τας κεντρικάς και περιφερειακάς αυτών Υπηρεσίας ως και υπολόγους διαχειριστάς λογαριασμών δημοσίων επενδύσεων, μερίμνη δε της Τραπέζης της Ελλάδος εις τα αρμόδια τμήματα του κεντρικού της καταστήματος ως και τα υποκαταστήματα και πρακτορεία αυτής. Ωσαύτως, δημοσιευθήτω η παρούσα δια της Εφημερίδος της Κυβερνήσεως. 